CELEX: 22021D0036
Language: lv
Date: 2020-12-16 00:00:00
Title: Kopienas un Šveices Iekšzemes transporta komitejas Lēmums Nr. 3/2020 (2020. gada 16. decembris) par transportlīdzekļu nodevu sistēmu, kas Šveicē piemērojama no 2021. gada 1. jūlija [2021/36]

18.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 15/48
               
            
         KOPIENAS UN ŠVEICES IEKŠZEMES TRANSPORTA KOMITEJAS LĒMUMS Nr. 3/2020
         (2020. gada 16. decembris)
         par transportlīdzekļu nodevu sistēmu, kas Šveicē piemērojama no 2021. gada 1. jūlija [2021/36]
         KOPIENAS UN ŠVEICES IEKŠZEMES TRANSPORTA KOMITEJA,
         ņemot vērā Eiropas Kopienas un Šveices Konfederācijas nolīgumu par preču un pasažieru pārvadāšanu pa dzelzceļu un autoceļiem (1) (turpmāk “nolīgums”) un jo īpaši tā 40. panta 6. punktu un 52. panta 4. punktu,
         tā kā:
         
                     (1)
                  
                  
                     Saskaņā ar nolīguma 40. pantu Šveice no 2001. gada 1. janvāra iekasē transportlīdzekļu nediskriminējošu nodevu par izmaksām, kuras rada attiecīgie transportlīdzekļi (“smago kravas transportlīdzekļu satiksmes nodeva saistībā ar pakalpojumu sniegšanu”). Šo nodevu diferencē atbilstīgi trim kategorijām, kurās iedalīti emisiju standarti (EURO klasēm).
                  
               
                     (2)
                  
                  
                     Šajā nolūkā nolīguma 40. panta 2. un 4. punktā ir noteikts nodevu vidējais svērtais apjoms, maksimālā nodeva visvairāk piesārņojošo transportlīdzekļu kategorijai, kā arī maksimālā atšķirība starp dažādu kategoriju nodevām.
                  
               
                     (3)
                  
                  
                     Saskaņā ar nolīguma 40. panta 6. punktu, lai ņemtu vērā izmaiņas Šveicē ekspluatēto transportlīdzekļu parka struktūrā un EURO standartos, Kopienas un Šveices Iekšzemes transporta komiteja svērumu nosaka, pamatojoties uz pārbaudēm, ko veic reizi divos gados. Ņemot vērā Šveicē ekspluatēto transportlīdzekļu parka modernizāciju, kuras rezultātā arvien vairāk transportlīdzekļu atbilst visjaunākajiem EURO standartiem, EURO standartu dalījums kategorijās būtu jāpielāgo tā, lai vismazāk piesārņojošā emisiju klase EURO VI paliktu viszemāko nodevu kategorijā, savukārt emisiju klases EURO IV un V tiktu iekļautas visaugstāko nodevu kategorijā.
                  
               
                     (4)
                  
                  
                     Šo pašu iemeslu dēļ ir svarīgi arī atcelt attiecīgās kategorijas nodevas apmēram piemērojamo 10 % samazinājumu, kas Kopienas un Šveices Iekšzemes transporta komitejas Lēmumā Nr. 1/2011 (2) noteikts emisiju klases EURO II un EURO III transportlīdzekļiem, kuriem uzstādīta sertificēta cieto daļiņu filtru sistēma,
                  
               IR NOLĒMUSI ŠĀDI.
         
            1. pants
            Tādu smago kravas transportlīdzekļu satiksmes nodeva saistībā ar pakalpojumu sniegšanu, kuru faktiskā pilnā masa nepārsniedz 40 tonnas un kuri veic 300 km garus pārbraucienus, ir šāda:
            
                        —
                     
                     
                        1. kategorijas nodeva – 372,00 Šveices franki,
                     
                  
                        —
                     
                     
                        2. kategorijas nodeva – 322,80 Šveices franki,
                     
                  
                        —
                     
                     
                        3. kategorijas nodeva – 273,60 Šveices franki.
                     
                  
         
            2. pants
            Visiem transportlīdzekļiem, kas laisti ekspluatācijā pirms EURO VI standarta stāšanās spēkā, piemēro 1. kategorijas nodevu.
            Emisiju klases EURO VI transportlīdzekļiem piemēro 3. kategorijas nodevu.
         
         
            3. pants
            Ar šo Lēmums Nr. 1/2011 tiek atcelts.
         
         
            4. pants
            Šis lēmums stājas spēkā 2021. gada 1. jūlijā.
         
         
            Bernē, 2020. gada 16. decembrī
            
               
                  Šveices Konfederācijas vārdā –
               
               
                  prezidents
               
               Peter FÜGLISTALER
            
            
               
                  Eiropas Savienības vārdā –
               
               
                  Eiropas Savienības delegācijas vadītāja
               
               Elisabeth WERNER
            
         
         
            (1)  OV L 114, 30.4.2002., 91. lpp.
         
         
            (2)  Kopienas–Šveices Iekšzemes transporta komitejas Lēmums Nr. 1/2011 (2011. gada 10. jūnijs), ar ko piešķir tādas nodevas samazinājumu, kura attiecas uz smago kravas transportlīdzekļu satiksmi saistībā ar pakalpojumiem, ko sniedz emisiju klases EURO II un III transportlīdzekļi, kuri aprīkoti ar sertificētu cieto daļiņu emisiju samazināšanas sistēmu (OV L 193, 23.7.2011., 52. lpp.).